Title: Acta de la primera trobada amb l'expert (Grupal)
Course: Appliquem la tecnologia 3r d'ESO - Curs 2020/21 > Section: Tema 9. Preparació del contacte amb l'expert

En tots els grups de treball  professionals, quan es fa una reunió (sigui interna del mateix grup o amb altres persones o grups), s’han de prendre anotacions sobre el que es parla a la reunió, les propostes que es fan, les noves idees que sorgeixen o les solucions que es decideixen aplicar als problemes tractats. També és útil anotar les idees que us venen al cap durant la reunió perquè no se us oblidin, ja que per intervenir-hi heu d’esperar el vostre torn de paraula.

Aquests documents són molt importants per a posteriorment poder consultar-los en cas necessari o bé per, simplement, deixar constància de què s’ha tractat a la reunió.

En aquesta activitat, cada membre del grup ha de prendre notes sobre el que es discuteix a la reunió, les diferents aportacions i idees de l’expert, dels vostres companys i companyes de grup, les idees que voleu exposar, etc.

En acabar la primera trobada amb l’expert, heu de reunir-vos i posar en comú les vostres anotacions en un únic document. Aquest ha d’incloure la següent informació obligatòria:

-          Data de la reunió

-          Lloc de la reunió

-          Tema de la reunió

-          Assistents a la reunió

-          Persones absents a la reunió

-          Qüestions exposades a l’expert, amb les corresponents respostes

-          Idees aportades per l’expert.

-          Idees aportades pels diferents membres del vostre grup

-          Conclusions de la reunió

-          Altres anotacions que creieu importants

Un cop finalitzada l’activitat, anomeneu el document anotacions_trobadaexpert1_nomdelgrup. Deseu aquest document al vostre Drive de grup i no oblideu enviar-li l'enllaç al vostre professor/a.