Title: Indicacions per al professorat
Course: Appliquem la tecnologia 3r d'ESO - Curs 2020/21 > Section: Tema 8. Què volem solucionar? Les nostres propostes

Professorat

Cal tenir en compte:

Les activitats d'aquest tema requereixen un control del temps per a la seva correcta execució. És important controlar que els equips treballen sense despistar-se o no podran finalitzar l'activitat en el temps programat. En cas de no fer-ho, hauran d'enllestir la feina a casa per poder començar la següent sessió seguint la seqüenciació programada del projecte.

És important assegurar-se que els equips desen els documents en les carpetes indicades en cada cas i que envien els enllaços dels documents generats a cada activitat al professor/professora que els hagi de corregir.

També cal tenir en compte el temps que l'alumnat ha d'invertir a llegir la documentació adjunta abans de fer les activitats. En total, l'alumnat té 4 h per enllestir aquest tema.

La temporització que es proposa és la següent:

PER COMENÇAR:

Lectura de la documentació adjunta: 30 min

DEFINICIÓ DEL PROBLEMA:

Activitat 1. Anàlisi de problemes:

Exercici 1: Llista prioritzada (grupal) → L'equip ha d'enllestir aquesta activitat en 60 min

Exercici 2: Arbre de problemes (grupal) → L'equip ha d'enllestir aquesta activitat en 30 min (s'inclou el temps necessari per familiaritzar-se amb el programa mind42)

Exercici 3: Descripció dels problemes (grupal) → L'equip ha d'enllestir aquesta activitat en 30 min

Activitat 2. Creació el logo

L'equip ha de dissenyar el logo de l'empresa a partir d'una imatge pròpia o del tractament d'imatges d'ús lliure (llicència CC per modificació).

Aquest logo ha d'estar relacionat amb el nom de l'empresa i s'ha d'incloure als documents generats pel grup i a la pàgina web (i subpàgines).

Per aquest motiu, el logo ha d'estar guardat a la carpeta de Drive grupal en format d'imatge (jpg o png). Les modificacions o tractaments poden realitzar-se amb programes específics com ara GIMP.

L'equip ha d'enllestir l'activitat en 60 min.

Activitat 3. Penjar els documents a la vostra Web (grupal)

L'equip ha d'enllestir l'activitat en 30 min

Pel que fa a la seqüenciació de les tasques, es recomana indicar als grups el temps total que tenen per acabar totes les activitats del tema (4 h) i que cada grup s'organitzi per tal d'enllestir la feina a temps. En els enunciats de cada activitat s'indica a l'alumnat el temps que tenen per a cada tasca.

Es recomana recordar als grups que els documents de grup generats només els ha de penjar al Drive del grup un dels membres.