Title: Tema 2. Comencem el projecte: ens organitzem
Course: Appliquem la tecnologia 3r d'ESO - Curs 2020/21

Plantejament del projecte

Ha arribat el moment d'engegar la maquinària i el primer pas és organitzar-vos com a equip. És molt important que tots treballeu de forma coordinada, escoltant-vos i ajudant-vos, ja que el resultat final dependrà de com funcioneu com a grup.

Al llarg de tot el curs sereu vosaltres els responsables d'organitzar la vostra feina i el vostre temps i ser tan creatius com vulgueu. Sou vosaltres qui us "dirigiu" a vosaltres mateixos.

Possiblement tot plegat sigui ara una muntanya, però a poc a poc anireu trobant el camí. És el mateix procés que van seguir les alumnes que podeu veure al vídeo. Observeu-lo atentament, ja que elles mateixes us donaran pistes de per on començar.

(Vídeo "Generació Digital", Canal 33; 12 de febrer de 2104)

Què són les apps?

Formem els grups de treball

La web de la nostra empresa

La nostra startup ha de tenir un espai web que ens permeti fer visible la nostra feina, quin equip humà està treballant darrere el projecte, quins són els nostres objectius com a empresa. En una paraula, ha de ser la nostra finestra a la xarxa.

Dissenyar una pàgina web pot ser simple tècnicament aprofitant aplicacions que ens faciliten molt la feina. En aquest tema us proposem quatre recursos diferents que són uns dels més emprats.

També trobareu pautes i recomanacions al voltant dels continguts que poden (i no poden) tenir els vostres espais web tenint en compte, especialment, el respecte per a la propietat intel·lectual dels continguts.

I per últim, i fonamental, teniu ajuda per plantejar-vos com ha de ser l'organització i l'estètica del vostre lloc web: colors, tipografia, distribució dels continguts a la pantalla, distribució de pantalles, navegació.

Google Sites

Weebly

Wix

Strikingly

Components estètics dels llocs web

Prepareu-vos, pot ser el vostre futur

La nostra societat està canviant de forma ràpida: estem connectats de forma continuada, ens comuniquem amb persones que estan a l'altra banda del món, accedim a grans quantitats d'informació de manera immediata i tenim feines que fa cinc anys eren desconegudes.

Encara que us sembli molt llunyà, arribarà un dia en què vosaltres també entrareu en aquest món del treball. Us demanaran un currículum on estigui escrit quins són els vostres estudis, on heu treballat, quin és el vostre nivell d'idiomes, ... però amb això avui en dia ja no n'hi ha prou. Les empreses busquen característiques en els seus futurs empleats que van més enllà dels seus coneixements, busquen persones empàtiques, que puguin treballar en grup, que escoltin a la resta, ... en definitiva, les vostres capacitats personals prendran tant de relleu com les vostres capacitats intel·lectuals.

Tots coneixeu Pixar, l'empresa que ha creat tantes i tantes pel·lícules d'animació que ens han encantat de petits i de grans ens segueixen fent somriure. En el vídeo que us proposem veure, descobrireu què volen a Pixar dels seus nous empleats. Saber dibuixar? Potser no.