Title: Indicacions per al professorat
Course: Appliquem la tecnologia 3r d'ESO - Curs 2020/21 > Section: Tema 4. Primer contacte amb App Inventor

Professorat

Cal tenir en compte:

Respecte dels materials

Es pretén que l'alumnat aprengui a utilitzar AppInventor de forma autònoma, a partir dels materials indicats. És per això que les tasques que es demanen estan explicades pas a pas als videotutorials d'App Inventor o al lllibre de continguts del tema.

Respecte de les activitats

El professor o professora responsable és qui hauria de decidir si es realitzen o no totes, ja que és possible que no es puguin dur a terme totes en el temps indicat. S'ha optat per plantejar pràctiques diverses que permetin adaptar el tema a la diversitat de l'alumnat.

Una possibilitat és que tots els alumnes duguin a terme les quatre primeres (Hello Purr, PaintPot, MoleMash i Fem fotografies i guardem-les) i que de les tres restants només en programin una i posteriorment les comparteixin. D'aquesta forma podran tenir totes les apps acabades i rebre i donar explicacions als companys al voltant d'aquestes aplicacions.

Teniu les solucions corresponents a les últimes tres pràctiques a la carpeta Possibles solucions als reptes de programació / Tema 3.

Per avaluar el funcionament de les apps hi ha dues vies:

- Obrir el fitxer apk des del dispositiu Android del docent i verificar-ne el correcte funcionament.
- Obrir el codi font des de l'AppInventor i verificar-ne el correcte funcionament amb el dispositiu Android del docent o amb l'emulador.

Per verificar-ne l'autoria cal descomprimir el fitxer .aia (el codi font) i obrir la carpeta "youngandroidproject". Dins hi ha un fitxer de text amb el nom "project.properties" on a la primera línia hi ha el nom de l'usuari i el nom del projecte:

main=appinventor.ia_NomUsuari.NomProjecte.NomPantalla